cyanic-selkie/wikianc huggingface dataset:
டைனமோ நடவடிக்கை
விளைவுகள்
டன்கிர்க் காலிசெய்தல் நடந்துகொண்டிருக்கும் போது பிரிட்டிஷ் கடல் மற்றும் வான் படையினருக்கும் ஜெர்மன் கடல், வான் படையினருக்கும் நடந்த தொடர் சண்டையில் இரு தரப்புக்கும் இழப்புகள் ஏற்பட்டன. இருநூறுக்கும் மேற்பட்ட பிரிட்டிஷ் கப்பல்கள் மூழ்கடிக்கப்பட்டன. இவற்றுள் ஆறு டெஸ்ட்ராயர் வகைக் கப்பல்களும் அடக்கம். பிரிட்டிஷ் வான்படை 177 விமானங்களையும் லுஃப்ட்வாஃபே 240 விமானங்களையும் இழந்தன. மூன்று பிரெஞ்சு டெஸ்டிராயர் கப்பல்களும் மூழ்கடிக்கப்பட்டன. மூன்று லட்சத்துக்கும் மேற்பட்ட நேச நாட்டு வீரர்கள் ஜெர்மனி படைகளின் பிடியிலிருந்து தப்பினாலும் அவர்கள் தங்களது தளவாடங்களை பிரான்சிலேயே விட்டுவிட்டு வர நேர்ந்தது. டாங்கிகள், கவச வண்டிகள், கள பீரங்கிகள், மோட்டார் வாகனங்கள் பிற வகைத் தளவாடங்கள் என பலவகைக் கருவிகளும் சாமான்களும் ஜெர்மானியர் வசம் சிக்கிக்கொண்டன. காலிசெய்தல் நடவடிக்கையைப் பாதுகாக்க முன்வந்த பல்லாயிரக்கணக்கான பிரெஞ்சு பின்களகாப்புப் படைகள் (rear guard) ஜெர்மானியர்களால் கைது செய்யப்பட்டனர். இவர்களில் பலர் அடுத்த ஐந்தாண்டுகள் நாசி ஜெர்மனியின் தொழிற்சாலைகளில் அடிமைத் தொழிலாளிகளாகப் பணியாற்ற நிர்பந்திக்கப்பட்டனர். பெரும்பாலான பிரிட்டிஷ் படைகள் தப்பினாலும் அவர்களது போர்க்கருவிகளும் தளவாடங்களும் ஜெர்மானியர் வசம் சிக்கிக் கொண்டதால் அமெரிக்காவிடம் உதவி கேட்கும் நிலை பிரிட்டனுக்கு ஏற்பட்டது. நேச நாட்டுப் படைகளை அழிக்காமல பிரான்சிலிருந்து தப்பவிட்டது, ஜெர்மனி மேற்குப் போர்முனையில் செய்த பெரிய உத்தி வகைத் தவறுகளில் ஒன்றாகக் கருதப்படுகிறது.
வெளி இணைப்புகள்
பகுப்பு: மேற்குப் போர்முனை (இரண்டாம் உலகப் போர்) பகுப்பு:1940 நிகழ்வுகள் பகுப்பு:பிரான்சின் வரலாறு பகுப்பு:ஐக்கிய இராச்சியத்தின் வரலாறு
கேணிப்பட்டு. வி ஊராட்சி
'''கேணிப்பட்டு. வி ஊராட்சி' (Kenipattu . v Gram Panchayat''), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1030 ஆகும். இவர்களில் பெண்கள் 516 பேரும் ஆண்கள் 514 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2010 பொதுநலவாய விளையாட்டு ஊழல்
2010 காமன்வெல்த் விளையாட்டு ஊழல்  (Commonwealth Games Scam) என்பது 2010ஆம் ஆண்டில் அக்டோபர் மாதம், இந்தியத் தலைநகரான தில்லியில் நடைபெற்ற காமன்வெல்த் விளையாட்டுப் போட்டியை ஏற்பாடு செய்ததில், ரூபாய் மூவாயிரத்து ஐநூறு கோடி அளவிற்கு முறைகேடு நடந்ததாக எழுந்த குற்றச்சாட்டுகள் தொடர்பானதாகும். இக்குற்றச்சாட்டுகள் தொடர்பாக சி. பி. ஐ விசாரணை நடத்தி, அப்போதைய நாடாளுமன்ற உறுப்பினரும், இந்திய ஒலிம்பிக் சங்கத் தலைவரும், தில்லி காமன்வெல்த் விளையாட்டை நிர்வகித்த குழுத் தலைவருமான சுரேஷ் கல்மாடியையும் அவரது குழுவினரையும் ஊழல் வழக்கில் கைது செய்தது. தற்போது இவ்வூழல் வழக்கு தில்லி நீதிமன்றத்தின் விசாரணையில் உள்ளது.
இதனையும் காண்க
பகுப்பு:இந்தியாவில் ஊழல் பகுப்பு:குற்றப் புலனாய்வு
உகாண்டா தேசியப் பள்ளிவாசல்
உகாண்டா தேசியப் பள்ளிவாசல் (Uganda National Mosque) உகாண்டா நாட்டின் தலைநகரான கம்பாலா நகரில் உள்ள பள்ளிவாசல் ஆகும். இப்பள்ளிவாசல் 2006 இல் திறக்கப்பட்டது.
கட்டமைப்பு
இப்பள்ளிவாசஇப்பள்ளிவாசல் 15,000 நபர்கள் தொழுகையை நடத்த வசதி கொண்டது.மாடியில் 3,500 நபர்கள் தொழுகையை நடத்த வசதி கொண்டது.
பள்ளிவாசல் மினார் 50.5 மீட்டர்  (166 அடி) உயரம் கொண்டது.இப்பள்ளிவாசலில் 5 குவிமாடங்கள் உள்ளன.
வரலாறு
லிபியா நாட்டின் தளபதி முஅம்மர் அல் கதாஃபி இப்பள்ளிவாசலை கட்டி உகாண்டாவிற்கு பரிசாக அளித்தார்.உகாண்டா பல பள்ளிவாசல்கள்  கொண்டுள்ளது. ஆனால் இது உயரமான கட்டிடத்தை கொண்ட பள்ளிவாசல் ஆகு‌ம்
கட்டுமானப் பணிகள் நிறைவடைந்த பள்ளிவாசல் கடாபி தேசிய பள்ளிவாசல் என்ற பெயரில் 2007 ஜூன் மாதம் அதிகாரபூர்வமாகத் திறக்கப்பட்டது. உகாண்டா முஸ்லீம் தலைமைக் குழுவின் தலைமை அலுவலகங்கள் இங்கு இயங்குகிறது.
பெயர் மாற்றம்
2013 ல் லிபியா நாட்டின் தளபதி முஅம்மர் அல் கதாஃபி இறந்ததை அடுத்து லிபியாவின் புதிய நிர்வாகம் பழைய பெயரில் பள்ளிவாசல் மறுநிவாரணமளிக்க தயக்கம் காட்டியது.எனவே "உகாண்டா தேசியப் பள்ளிவாசல்" என பெயர் மாற்றம் செய்யப்பட்டது.
வெளி இணைப்புகள்
பகுப்பு:உகாண்டாவில் உள்ள பள்ளிவாசல்கள்
பெரிய காலாடி
வெண்ணிக் காலாடி  என்பவர் மன்னர் பூலித்தேவர் படையின் முக்கியத் தளபதியாக இருந்தவர். வெண்ணிக்காலாடி தேவேந்திரகுல வேளாளர்களில் காலாடி என்ற உட்பிரிவைச் சேர்ந்தவர்.
போர்
பூலித்தேவரை நேரில் சென்று எதிர்க்க முடியாது என்று எண்ணினார் கான்சாகிப், அதனால் இரவில் பூலித்தேவரின் கோட்டையை முற்றுகையிடலாம் என்று தீர்மானித்து கான்சாகிப்பின் படைகள், காட்டில் முகாமிட்டிருந்த செய்தியை அறிந்த பெரிய காலாடி சில வீரர்களுடன் சென்று அம்முகாமைத் தாக்கினார்.அப்போது எதிரி வீரன் ஒருவன் மறைந்திருந்து தாக்கியதால் காயமுற்றார் என்றாலும் வயிறு கிழிக்கப்பட்டு, குடல் வெளியே வந்த நிலையிலும், தான் தலைப்பாகையாகக் கட்டியிருந்த துண்டை எடுத்து, வெளியே வந்த தன் குடலை மீண்டும் வயிற்றுக்குள் தள்ளி, தன் வயிற்றைத் துண்டால் கட்டிக் கொண்டு எதிரிகளுடன் சண்டையிட்டு அவர்களை தோற்கடித்தார்.தான்  எதிரிகளை தோற்கடித்ததையும், அவர்கள் படையுடன் காட்டில் சென்று பதுங்கியிருப்பதையும் தெரிவிக்க சூறாவளி காற்றைப்போல் தன் குதிரையை செலுத்தி  பூலித்தேவரிடம் வந்தடைந்தார். பலத்த காயத்துடன் வந்த வெண்ணிக்காலாடியை பூலித்தேவர் தன் மடியில் கிடத்தி நடந்தவற்றை கேட்டுக்கொண்டிந்த நேரம், செய்தியை கூறிவிட்டு மரணம் அடைந்தார்.
சிந்து
தன் தளபதி பெரிய காலாடி எதிரிகளுடன் போரிட்டு மரணம் அடைந்த இடத்தில், பிற்காலத்தில் பூலித்தேவர், வீரக்கல் (நடுகல்) ஒன்றை நட்டு வைத்தார். அந்த இடம் இன்றும் இப்பகுதி மக்களால் ‘காலாடி மேடு’ என்று அழைக்கப்படுகிறது. பூலித் தேவன் சிந்தும், காலாடியின் புகழை பாடுகிறது.
மேற்கோள்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎ பகுப்பு:பாளையக்காரர்கள்
உலக நாடுகளில் இந்து சமயம்
ஒவ்வொரு நாட்டின் இந்து மத மக்களின் சதவீதம் 2006 ஆம் ஆண்டின் அமெரிக்க அரசுத்துறை சர்வதேச மத சுதந்திர அறிக்கையிலிருந்து எடுக்கப்பட்டது. ஒவ்வொரு நாட்டின் மொத்த மக்கள் தொகை அரசு மக்கட்தொகை கணக்கெடுப்பில் (2007 மதிப்பீடுகள்) இருந்து எடுக்கப்பட்டது. சதவீத அடிப்படையில், உலகில் இந்து சமய மக்கள் அதிக பெரும்பான்மை உள்ள நாடுகளில் முதலாவதாக நேபாளம் உள்ளது. அதைத் தொடர்ந்து வரிசையில் இந்தியாவும் அடுத்து மொரிசியசும் உள்ளன.
இந்து மக்களையும் அவர்களின் வழிபாட்டுத் தலங்களையும் உலகின் எல்லா நாடுகளிலும் காணமுடிகிறது. கிட்டத் தட்ட 100 கோடி இந்துக்கள் உலகின் எல்லா பகுதிகளிலும் வாழ்ந்து கொண்டியிருக்கிறார்கள்.
இந்து சமயம் இந்திய துணைக்கண்டமான இந்தியா,பாகிஸ்தான், அஃப்கானிஸ்தான், பங்களாதேசம், நேப்பாள் மற்றும் இலங்கை ஆகியவற்றை உள்ளடக்கிய இந்திய துணைகண்டத்தில் தோன்றியது.உலகின் அதிகமான இந்துக்கள் வாழும் இடமாக இந்திய துணைக் கண்டம் விளங்குகிறது.
ஆயிரம் ஆண்டுகளுக்கு முன்பே இந்து சமயம் தென்கிழக்கு ஆசிய வழியாக வியட்னாம் மற்றும் இந்தோனேசிய தீவுகளுக்கு பரவி விரிந்து காணப்பட்டது.
19 ஆம் நூற்றாண்டிற்கு பிறகு இந்துக்களை வேலையாட்களாக ஐரோப்பிய காலனித்துவ நாடான திரினிடாட், குயானா, சுரினாம், ரியுனியன், மொரிஜியஸ் மற்றும் தென் ஆப்பிக்காவுக்கு அழைத்து வந்தனர்.
மேலும் இந்நவீன காலத்தில் இந்துக்கள் உலகின் பல நாடுகளுக்கு புலம்பெயர்ந்தனர். இறை நம்பிக்கையுடைய அவர்கள் குடியேறிய பகுதிகளில் ஆலயங்களை அமைத்து வழிப்பட்டனர்.
பிராந்தியவாரியாக
இந்த சதவீதங்கள் மேலேயுள்ள எண்களைப் பயன்படுத்தி கணக்கிடப்படுகிறது.
வெளி இணைப்புகள்
பகுப்பு:சமயம் தொடர்பான பட்டியல்கள்
அஸீம் ஹபீஸ்
ராஸா அஸீம் ஹபீஸ் (Raja Azeem Hafeez, பிறப்பு: சூலை 29 1963), ஒரு பாக்கித்தானியத் துடுப்பாட்டக்காரர். இவர் 18 தேர்வுத் துடுப்பாட்டப் போட்டியிலும், 15 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
குன்னத்தூர்மேடு
குன்னத்தூர்மேடு (Kunnathurmedu) இந்தியாவின் கேரள மாநிலத்திலுள்ள பாலக்காடு நகரில் உள்ள ஒரு வணிக, குடியிருப்பு மற்றும் நிறுவனப் பகுதி ஆகும். முக்கியமாக இங்கு குடியிருப்பு காலனிகள் மற்றும் அடுக்குமாடி குடியிருப்புகள் உள்ளன. குன்னத்தூர்மேடு பாலக்காடு நகராட்சியின் வார்டுகள் 23 மற்றும் 24 ஆகியவை குன்னத்தூர்மேட்டில் உள்ள பகுதிகளாகும். பாலக்காடு தெற்கு மற்றும் போக்குவரத்து காவல் நிலையங்கள் உட்பட நகரின் காவல்துறை சேவை தொடர்பான பல அலுவலகங்கள் இங்கு அமைந்துள்ளன.
மேற்கோள்கள்
பகுப்பு:பாலக்காடு மாவட்டம்
இராட்சத எரிமலைகள்
ராட்சத எரிமலைகள் என்பது எரிமலைகளில் பெரியனவும் சக்தியில் அளவிட முடியாதவையும் ஆகும். எடுத்துகாட்டாக இதன் வெடிப்பு குறைந்தது 1000 கன கிலோமீட்டர்களுக்கும் அதிகமாக இருக்கும். வரலாற்றில் இதுவரை வெடித்த மிகப்பெரிய எரிமலை வெடிப்புகளிலேயே பெரிய கொந்தளிப்பையும் விட ஆயிரமாயிரம் மடங்கு இது பெரிய அளவில் சக்தியை வெளிப்படுத்த வல்லது. இந்த ராட்சத எரிமலைகள் என்பது புவியின் மைய கருவிலிருந்து மக்மா எனப்படும் எரிமலை கற்குழம்பானது பூமியின் மேல் அடுக்கு தகடின் அண்மைய வரையிலும் விரவி வரக்கூடியது. ஆனால் இந்த எரிமலைக்குழம்பினால் பூமியின் வெளி அடுக்கை பிளந்து வெளிவர இயலாது. எனவே இது வெளி அடுக்கின் அடியில் கிடைவாக்கில் பரவுகிறது. இதன் காரணமாக வெளி அடுக்கின் அடியில் இந்த மக்மாவின் அழுத்தம் பூமியின் மேலோடு தகர்க்கப்படும் வரை தொடர்ந்து அதிகரித்துக்கொண்டே இருக்கும் பூமியின் மேலோட்டில் இலகுவான இடங்களில் இந்த அழுத்தம் அனைத்தும் ஒரே புள்ளியில் குவியும். இவ்வாறு குவியும் முன் பரவி இருந்த இந்த மக்மாவானது மேலோட்டின் கீழாக ஒரு தனி அடுக்காக வளரும் (எ.கா: டோபா) மேலும் அவ்வாறு வளர்ந்த அடுக்கின் அழுத்தத்தின் குவியம் பூமியின் வெளிப்பரப்பிற்கு மிக அருகில் மையம் கொள்ளும் (எ.கா: யெல்லோஸ்டோன்_தேசியப்_பூங்கா|யெல்லோஸ்டோன்).
தி டிஸ்கவரி சேனல் என்கிற செய்மதி தொலைகாட்சியானது உலகில் இதுவரை கீழ்க்கண்ட ஆறு ராட்சத எரிமலைகளை பற்றிய செய்தி தொகுப்பை வெளியிட்டுள்ளது.
அந்த செய்தி தொகுப்பு இவை அனைத்தும் நமக்கு தெரிந்த நான்கிணைய ராட்சத எரிமலைகளாகும். இன்னும் கண்டறியப்படாமல் நிறைய இருக்கலாம் என்கிறது. இந்த ராட்சத எரிமலை குமுறல்களானது லாவா எனப்படும் எரிமலைக்குழம்புகளாலும் எரிமலைச்சாம்பலாலும் நிலப்பரப்பின் பெரும்பகுதியை கவரவல்லது. மேலும் இவை பெரிய அளவில் பனியுகம் போன்ற பருவநிலை மாற்றங்களை ஏற்படுத்தக்கூடியது. இது பூமியில் உயிர்களனைத்திர்க்கும் அழிவினை உருவாக்க கூடியவையாகும்.
பெயர்க்காரணம்
சூப்பர் வல்கனோ (SUPERVOLCANO) என்கிற வார்த்தை முதன் முதலில் பிபிசி என்கிற ஐக்கிய ராச்சியத்தில் இயங்கும் ஊடகத்தின் பாபுலர் சயின்ஸ் என்கிற ஒரு தொலைகாட்சி நிகழ்ச்சியில். இந்த நிகழ்ச்சியில் தான் முதல் முதலாக பொதுமக்களுக்கு பெரிய அளவிலான எரிமலை பெருவைகள் பற்றி விழிப்புணர்வு உண்டாக்கப்பட்டது. எரிமலை ஆய்வாளர்களும் புவியியல் ஆராய்ச்சியாளர்களும் இந்த "SUPERVOLCANOES" என்கிற வார்த்தையினை அவர்களின் துறைகளில் பயன்படுத்துவதில்லை. இன்றும் இது ஒரு பொதுவான வார்த்தையாக மட்டுமே இருக்கிறது. இந்த வார்த்தையானது இன்றும் பல்வேறு சூழ்நிலைகளில் பல்வேறு விதமான புவி தட்ப வெப்ப நிலைகளில் பயன்படுத்தப்பட்டது. 2003 ஆம் ஆண்டு முதல் இந்த வார்த்தை தோழில் நெறிஞர்களால் மக்களிடையே பேசப்படும் பொழுது பயன்படுத்தப்பட்டு வருகிறது. MEGACALEDERA என்கிற மிகப்பெரிய எரிமலைபெருவாய் என்ற பொருள்படும் வார்த்தை பெரும்பாலும் இந்த ராட்சத எரிமலைகளை குறிக்க பயன்படுத்தப்படுகிறது. இருந்தபோதிலும் இன்றுவரை யாரும் இந்தவகை எரிமலைகளின் வெடிப்பு சக்தியை துல்லியமாக அளவிட்டு கூறியதில்லை. இவ்வகை பெரிய எரிமலை வெடிப்பானது 'பெருவெடிப்பு பாறை மாகாணங்கள்' (Large Igneous Provinces) மற்றும் 'பிரமாண்ட எரிமலை குமுறல்'கள் (Massive Eruptions) என இரு வகையாக பிரிக்கப்பட்டுள்ளது.
பெருவெடிப்பு பாறை மாகாணங்கள்
ஐஸ்லாந்து, சைபீரியன் பகுதி, தக்காண பகுதி, மற்றும் ஒன்டோங் ஜாவா பீடபூமி போன்ற எரிமலை வெடிப்பினால் வெளிவந்த Besalt என்றழைக்கப்படும் பாறைகளாலான நிலபரப்பு பெருவெடிப்பு பாறை மாகணங்களில் அடங்க கூடிய சில பகுதிகளாகும். இது போன்ற எரிமலைக்குழம்பாலான பீடபூமிகள் பெரும்பாலும் பல மில்லியன் ஆண்டுகளுக்கு முன்னால் இந்த நிலபரப்பின் மீது லாவா என்கிற எரிமலைக்குழம்பு வழிந்தோடியதன் காரணமாக உருவாகி இருக்கலாம் என்று கருதபடுகின்றது. மேற்கு மத்திய இந்தியாவின் தக்காண பீடபூமி பகுதியில் இருந்த சிறு சிறு எரிமலை குவியங்கள் ஒன்றிணைந்து 65 மில்லியன் ஆண்டுகளுக்கும் முன்பு இங்கு இந்த அடுக்கு எரிமலை பதிவுகளை உருவாக்கியுள்ளன. இது போன்ற சைபீரியன் ட்ராப்ஸ் பகுதிகளிலும் இந்த எரிமலை வாயின் சுவடுகள் அறியப்பட்டுள்ளன. இந்த சைபீரியன் ட்ராப்ஸ் பகுதிகளில் 250 மில்லியன் ஆண்டுகளுக்கு முன்பு ஒரு பெருவெடிப்பு ஏற்பட்டுள்ளது அதுவே பேர்மியன் காலத்திற்கு முடிவாகவும் அமைந்துள்ளது. அதே போல 65 மில்லியன் ஆண்டிற்கு முன்பு ஏற்பட்ட மற்றொரு இரண்டாவது பெருவெடிப்பு கிரீத்தேசியக் காலத்தின் முடிவாக அமைந்துள்ள்ளது. மேலும் இந்த பகுதிகளில் எரிமலை குமுறல்களை பற்றிய ஆய்வு மேற்கொள்ளப்பட்டு வருகிறது. இந்த வெடிப்புகள் எதிர்காலத்தில் ராட்சத எரிமலைகள் வெடிக்கும் பட்சத்தில் இவையும் சேர்ந்து வெடிக்கும என்பதை பற்றியும் ஆராயப்படுகிறது. இதுபோன்ற பெரிய வகை குமுறல்கள் கடைசியாக 1783-84 ஆண்டுவாக்கில் ஐஸ்லாந்தில் உள்ள லாக்கி எரிமலையில் நடந்திருகின்றது. இது தோராயமாக நாற்பது கிலோமீட்டர் நீளமானதாகவும் 14 கன கிலோமீட்டர் அளவிற்கு எரிமலைக்குழம்பை கக்கியதாகவும் கணக்கிடப்பட்டுள்ளது. ஒன்டோங் ஜாவா பீடபூமியானது தற்போது 2 மில்லியன் சதுரகிலோமீட்டர்களுக்கு பரந்து விரிந்துள்ளது.
பிரமாண்ட எரிமலை குமுறல்
எரிமலை வெடிப்பு தொகுதி அளவீட்டின் அலகு VEI- Volcanic Explosivity Index ஆகும். இந்த அளவீடின்படிக்கு எரிமலை வெடிப்பின் வீரியம் அளவுகோளிடப்படுகிறது. இதில் VEI8-ற்கு மேலாக பதிவாகும் எரிமலை குமுறல்கள் இந்த வகையில் அடக்கப்படுகின்றன. இவை போன்ற பெரிய நிகழ்வுகளில் எரிமலை வெடிப்புகள் குறைந்தது 1000 கன கிலோமீட்டர்களை உள்ளடக்கும். அதே போல் VEI7 100 கன கிலோமீட்டர்களை பாதிக்கும் என்றும் அலகிடப்படுகிறது.
*
திருவேங்கடம் சேவுகப் பெருமாள் அய்யனார் கோயில்
திருவேங்கடம் சேவுகப் பெருமாள் அய்யனார் கோயில் தமிழ்நாட்டில் திருநெல்வேலி மாவட்டம், திருவேங்கடம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூரணம், பொற்கொடிஅம்மன் சன்னதிகளும், வனபேச்சியம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது. மாசி மாதம் கொடைவிழா திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிழக்குத் தொடர்ச்சி மலைகள்
thumb|right|250px|இந்திய புவியமைப்பு
இந்தியாவின் கிழக்கு கடற்கரையை ஒட்டி ஒரே தொடர்ச்சியாக இல்லாமல் பகுதி பகுதியாக அமைந்துள்ள மலைத்தொடர் கிழக்கு தொடர்ச்சி மலைத்தொடர் (Eastern Ghats)என்றழைக்கப்படுகிறது. இம்மலைத்தொடர் வடக்கில் மேற்கு வங்காளத்தில் தொடங்கி ஒடிசா மற்றும் ஆந்திரா வழியாக தமிழ்நாடு மற்றும் சிறுபகுதி கர்நாடகம் வரை பரவியுள்ளது. இம்மலைத்தொடரின் தொடர்ச்சி துண்டிக்கப்பட்டதற்கான காரணம், தீபகற்ப இந்தியாவின் நான்கு முக்கிய ஆறுகளான கோதாவரி, மகாநதி, கிருஷ்ணா, காவேரி ஆகிய ஆறுகள் இம்மலைத் தொடரின் ஊடாகப் பாய்ந்து ஏற்படுத்திய மண் அரிப்பு முக்கிய காரணமாகும். இம் மலைத்தொடர் வங்காளவிரி குடாவிற்கு இணையாக நீண்டிருக்கிறது. கிழக்கு மற்றும் மேற்கு தொடர்ச்சி மலைகளுக்கு இடையில் கிழக்குத் தொடர்ச்சி மலைக்கு மேற்கில் தக்காண பீடபூமி அமைந்துள்ளது. கிழக்குத் தொடர்ச்சி மலைக்கும் வங்காள விரிகுடாவுக்கும் இடையில் கடற்கரைச் சமவெளி காணப்படுகிறது. இத்தொடர் மேற்கு தொடர்ச்சி மலையைப் போன்று அவ்வளவு உயரமானதாக காணப்படவில்லை.
=புவியியலமைப்பு=
புவியின் மேலோட்டு பரிணாம வளர்ச்சியில் பண்டைய கால பாறைக் குழுக்களுக்கிடையே உள்ள இடைவெளியை பிரதிபலிக்கும் முக்கியத்துவம் கொண்டதாக திருப்பதி மலைக் குன்றுகள் விளங்குகின்றன. இவ்வுண்மையை பாறை அடுக்கு படிவாய்வுகள் தெளிவாக்குகின்றன. ஆந்திரப்பிரதேசத்தின் சித்தூர் மாவட்டத்தில் உள்ள திருப்பதி திருமலா சாலையின் இயற்கையான செங்குத்து சரிவுகளில் இத்தகைய பாறைக்குழு இடைவெளி காணப்படுகிறது.
=மலைக் குன்றுகள்=
மேற்கு தொடர்ச்சி மலையில் உள்ளது போலவே தொடர்புகளற்ற கிழக்குத் தொடர்ச்சி மலைத் தொடரிலும் பல்வேறு மலைக்குன்றுகள் வெவ்வேறு பெயர்களுடன் காணப்படுகின்றன.இதன் உயரமான சிகரம் 1690 மீ உயரமுடைய ஜிந்தகடா மலையாகும். இது ஆந்திரப்பிரதேச மாநிலத்தில் உள்ளது. ஆந்திராவின் நல்ல மலை, ஆனந்தகிரி ஆகியவை இம்மலைத்தொடரைச் சார்ந்தவை. தமிழகத்தின் கொல்லி மலை, பச்சை மலை, கல்வராயன் மலை, சேர்வராயன் மலை, சவ்வாது மலை ஆகியவை இம்மலைத்தொடரைச் சார்ந்தவை. கிழக்கு தொடர்ச்சி மலைத்தொடர் நீலகிரி பகுதியில் மேற்கு தொடர்ச்சி மலைத்தொடருடன் இணைகிறது.
சிறுமலை
கிழக்குத் தொடர்ச்சி மலைத்தொடரின் தெற்கு திசையில் உயரம் குறைவான பல மலைக் குன்றுகள் அமைந்துள்ளன. இவற்றில் சிறுமலை, கரந்தை மலைக் குன்றுகள் இரண்டும் குறிப்பிடத் தகுந்தவையாகும். திண்டுக்கல்லில் இருந்து 20 கிலோமீட்டர் துரத்தில் உள்ள நத்தம் சாலையில் சிறுமலை என்ற மலைவாழிடம் உள்ளது.
கொல்லிமலை
காவிரி ஆற்றின் வடக்கில் உயரமான கொல்லிமலை, பச்சைமலை, சேர்வராயன் மலை, கல்வராயன் மலை, சித்தேரி மலை, பழமலை மற்றும் வடக்கு தமிழ்நாட்டில் மேட்டூர் மலைக்குன்றுகள் போன்றவை கிழக்கு தொடர்ச்சி மலைத்தொடரில் காணப்படுகின்றன. உயர்ந்த இம்மலைகளின் தட்பவெப்பநிலை பொதுவாக குளிர்ச்சியாகவும் சுற்றியுள்ள சமவெளிகளைக் காட்டிலும் ஈரப்பதம் மிகுந்தும் காணப்படுகின்றன. பெரும்பாலும் இங்கு வறண்ட காட்டுப் ப்குதிகளும் காப்பித் தோட்டங்களும் காணப்படுகின்றன சேர்வராயன் மலை
சேர்வராயன் மலைப் பகுதி தமிழ்நாட்டில் உள்ள சேலம் மாவட்டத்திற்கு அருகில் காணப்படும் மலைத்தொடர்ச்சியாகும். இது மலைத்தொடர்ச்சியிலிருந்து விலகி தனக்கென 400 ச. கி.மீ. பகுதியை ஆக்கிரமித்துள்ளது. இம் மலையில் ஏற்காடு என்ற மலைவாழிடம் உள்ளது. இம்மலையில் உள்ள பீடபூமிகள் கடல் மட்டத்திலிருந்து 4000அடி முதல் 5000 அடி உயரத்தில் அமைந்துள்ளன.
மதேஸ்வரன் மலை
தெற்கு கர்நாடகாவின் சாமராஜாநகர் மாவட்டத்தில் கொல்லேகால் தாலுகாவில் மாதேஸ்வரன் மலை அமைந்துள்ளது. கிழக்குத் தொடர்ச்சி மலையில் உள்ள இம்மலை மைசூரில் இருந்து சுமார் 150 கி.மீ. தொலைவிலும், பெங்களூரில் இருந்து சுமார் 210 கி.மீ. தொலைவிலும் அமைந்துள்ளது. கடல் மட்டத்திற்கு 3000 அடி மேலே அமைந்துள்ள இம்மலை ஒரு புண்ணிய தலமாக விளங்குகிறது.
சவ்வாது மலை
வேலூர்-திருப்பத்தூர்- திருவண்ணாமலை மாவட்டத்தில் சவ்வாது மலைத்தொடர் 262 ச.கி.மீ பரப்பில் அமைந்துள்ளது. தென்பெண்ணை ஆறு மற்றும் பாலாறு ஆறுகளுக்கிடையில் உள்ள இம்மலையின் சராசரி உயரம் 1060 மீட்டரில் இருந்து 1160 வரை ஆகும். கிழக்குத்தொடர்ச்சி மலையில் ஒன்றான ஜவ்வாது மலை சுமார் 80 கி.மீ. நீளம் 32 கி.மீ. அகலத்துடன் வடகிழக்கு-தென்மேற்காக தமிழ்நாட்டின் வடபகுதியில் திருவண்ணாமலை மாவட்டத்திலுள்ள செங்கம் வட்டத்தில் ஆரம்பித்து திருப்பத்தூர் மாவட்டம் வரை பரவியுள்ளது. இம்மலை 150 ச.கி.மீ. பரப்பளவில் கிழக்கே போளூர், மேற்கே அமிர்தி, வடக்கே ஆலங்காயம் ஒன்றியங்களை எல்லைகளாகக் கொண்டுள்ளது. கடல் மட்டத்திலிருந்து 2315 மீ முதல் 3000 மீ. வரை உயரம் கொண்டுள்ளது. 20.7°c முதல் 36.6°c வரை சீதோஷ்ணநிலை நிலவும் பகுதியாக உள்ளது. இம்மலையின் சராசரி மழையளவு 1000.85 மி.மீ.ஆகும். இம்மழையின் பெரும்பகுதி தென்மேற்கு (480 மி.மீ) மற்றும் வடகிழக்கு (429 மி.மீ.) பருவமழையின் மூலமமாக கிடைக்கிறது. செய்யாறு, ஆரணியாறு, கமண்டலாநதி, மிருகண்ட நதி போன்ற நதிகள் இம்மலையிலிருந்து உற்பத்தியாகின்றன. இம்மலையின் மேல் பீமன் நீர்வீழ்ச்சியும், மலையின் வடபகுதியில் அமிர்தி நீர்வீழ்ச்சியும் மேற்குப் பகுதியில் ஜலகாம்பாறை நீர்வீழ்ச்சியும் சிறு சுற்றுலா மையங்களாக விளங்கிவருகின்றன. அமிர்தியில் உள்ள வனவிலங்கு பூங்கா சிறுவர்களுக்கு ஏற்ற சுற்றுலா மையம் ஆகும். ஜவ்வாது மலையின் ஒரு பகுதியான ஏலகிரி மலை திருப்பத்தூர் மாவட்டத்தில் உள்ள சிறந்த சுற்றுலா தளமாக விளங்குகிறது.
கல்வராயன் மலை.
சவ்வாது மலையின் தெற்கு முனையிலிருந்து 40 கிலோமீட்டருக்கு அப்பால் கல்வராயன் மலைத்தொடர் ஆரம்பமாகிறது. கள்வர் இனத்தவரின் பூர்விக வாழ்விடம் என்பதால் இம்மலை இப்பெயர் பெற்றது. இம்மலையின் தென்மேற்கு பகுதி சேலம் மாவட்டத்தின் ஆத்தூர் வட்டத்திலும் மேற்குப் பகுதி கள்ளகுறிச்சி மாவட்டம் சங்கராபுரம் வட்டத்திலும் வடக்கு திசையில் ஒரு சிறு பகுதியாக திருவண்ணாமலை மாவட்டத்தில் செங்கம் வட்டத்திலும் அமைந்துள்ளது. தென்மேற்கில் சேலம் மாவட்டத்தை உள்ளடக்கி மேற்கு தொடர்ச்சி மலையை தொட்டுக் கொண்டுள்ளவாறு கல்வராயன் மலை அமைந்துள்ளது. வடக்கே சாத்தனூர் அணைக்கட்டும், தெற்கே ஆத்தூர் கணவாயும், கிழக்கே மணிமுத்தாறு அணையும், மேற்கே சித்தேரி மலையும் இம்மலையின் எல்லைகளாக உள்ளன. கல்வராயன் மலை.இந்த மலைத்தொடர் அதனைச் சுற்றியுள்ள கிழக்குப் பகுதிகளுக்கு வடமேற்கு பருவகாற்றின் மூலமாக அதிக மழைப்பொழிவைக் கொண்டு வருகிறது. கோமுக்கி ஆறு இம்மலையில் இருந்து உற்பத்தியாகி காவிரி ஆற்றுக்கு இணையாகப் பாய்ந்து வங்காள விரிகுடாவில் கலக்கிறது.
வெளிகொண்டா மலை
ஆந்திர பிரதேசத்தின் தென்கிழக்கு பகுதியில் பாலாற்றுக்கு வடக்கே உள்ள வெளிகொண்டா மலை கிழக்கு தொடர்ச்சி மலையின் ஒரு பகுதியாக விளங்குகிறது. நல்லமல்லா மலை
கிழக்கு தொடர்ச்சி மலையின் ஒரு பகுதியான நல்லமல்லா மலை ஆந்திரப் பிரதேசத்தில் உள்ள கர்நூல், மகபூப்நகர், குண்டூர்,பிரகாசம் மற்றும் கடப்பா மாவட்டங்கள் வரை நீண்டுள்ளது. கிருஷ்ணா மற்றும் பெண்ணாறு ஆறுகளுக்கிடையே கோரமண்டல் கடற்கரைக்கு இணையாக 430 கிலேமீட்டர் தொலைவில் கிட்டத்தட்ட வடக்கு தெற்கு சீரமைப்புடன் இம்மலை காணப்படுகிறது. இம்மலையின் வடக்கு எல்லையில் தட்டையான பல்நாடு வடிநிலமும் தெற்கில் திருப்பதி மலையும் எல்லைகளாக உள்ளன. நல்லமல்லா மலையின் சராசரி உயரம் கடல்மட்டத்திலிருந்து சுமார் 520 மீட்டர்கள் ஆகும். இந்த உயரம் பைரானி கொண்டாவில் கடல் மட்டத்திலிருந்து சுமார் 1100 மீட்டர்களாகவும் குண்டலா பிரம்மேஸ்வராவில் சுமார் 1048 மீட்டர்களாகவும் உயர்ந்துள்ளது.
திருமலை
திருமலை கடல் மட்டத்திலிருந்து 3200 அடி உயரத்தில் 10.33 சதுர மைல்கள் பரப்பளவில் அமைந்துள்ள ஒரு மலைச் சிகரமாகும். கிழக்குத் தொடர்ச்சி மலையில் உள்ள சேசாலம் – வெளிகொண்டா மலைத் தொடரில் அமைந்துள்ள இம் மலையைச் சுற்றிலும் சேஷாத்திரி, நீலாத்திரி, கருடாத்திரி,அஞ்சனாத்திரி, விருசபத்திரி, நாராயணாத்திரி மற்றும் வெங்கடாத்திரி என ஏழு சிகரங்கள் உள்ளன. புகழ் பெற்ற திருப்பதி வெங்கடாசல பெருமாள் திருக்கோயில் ஏழாவது சிகரமான வெங்கடாத்திரி மலையில் இடம்பெற்றுள்ளது.
கொண்டாபள்ளி மலை
ஆந்திரப் பிரதேசத்தில் உள்ள குண்டூர், கிருஷ்ணா, மேற்கு கோதாவரி மற்றும் கம்மம் மாவட்டங்களில் அமைந்துள்ளது. கிருஷ்ணா மற்றும் கோதாவரி நதிகளுக்கு இடையே தாழ்வான மலைத்தொடராக காணப்படுகிறது.
பாப்பி மலை
ஆந்திர பிரதேசத்தில் உள்ள கம்மம், கிழக்கு மற்றும் மேற்கு கோதாவரி மாவட்டங்களில் கிழக்குத் தொடர்ச்சி மலையின் ஒரு பகுதியாக இம்ம்லைத்தொடர் பரவிக் காணப்படுகிறது. இம்மலை பாப்பி கொண்டாலு என்றும் அழைக்கப்படுகிறது. கிழக்கு தொடர்ச்சி மலையில் பார்வையாளர்களைக் கவரும் முக்கியமான சுற்றுலா மையமாகவும் பாப்பி மலை விளங்குகிறது.
மதுரவாடா முகடு
கிழக்குத்தொடர்ச்சி மலையில் உள்ள விசாகப்பட்டினத்திற்கு வடக்கில் மதுரவாடா முகடு உள்ளது. நீண்ட ஒப்பீட்டளவில் புவியின் ஆக்கபூர்வ அமைப்பியல் தொடர்பான குறுகிய புவி ஓடு பகுதியால் இம்முகடு உருவாகியுள்ளது. இப்புவி ஓடு கோண்டாலைட் அடுக்குத் தொடர் மற்றும் பளிங்குப் பாறைகளாள் ஆனது.
மாலியா மலைத்தொடர்
இந்த மலைத்தொடர் கிழக்கு தொடர்ச்சி மலையின் வடக்கு பகுதியில் அமைந்துள்ளது. பொதுவாக 900 – 1200 மீட்டர் உயர அளவாக இம்மலைத்தொடர் விரவியுள்ளது, இருப்பினும் இம்மலைத் தொடரின் உச்சி சில இடங்களில் உயர்ந்தும் காணப்படுகிறது. இம்மலைத்தொடரில் உள்ள மகேந்திரகிரி சிகரம் அதிகபட்சமாக 1501 மீட்டர் வரை உயர்ந்து காணப்படுகிறது மதுகுலகொண்டா மலைத்தொடர்
வேலப்பநாயக்கன்வலசு ஊராட்சி
வேலப்பநாயக்கன்வலசு ஊராட்சி (Velappanaickenvalasu Gram Panchayat), தமிழ்நாட்டின் திருப்பூர் மாவட்டத்தில் உள்ள வெள்ளக்கோயில் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6323 ஆகும். இவர்களில் பெண்கள் 3117 பேரும் ஆண்கள் 3206 பேரும் உள்ளனர்.
கிழக்குத் தொடர்ச்சி மலைகள்
கிழக்கு தொடர்ச்சி மலையின் வடக்கு பகுதியில் இம்மலைத்தொடர் அமைந்துள்ளது. இத்தொடர் மாலியா மலைத்தொடரைக் காட்டிலும் உயரமாக உள்ளது. பொதுவாக 1100 முதல் 1400 மீட்டர் உயர எல்லையில் இம்மலைத்தொடர் விரவியுள்ளது. ஆர்ம கோண்டா (1680மீ), காலிகோண்டா(1643மீ), சிங்கராம்குட்டா(1620மீ) முதலிய மலைச்சிகரங்கள் கிழக்குத் தொடர்ச்சி மலையில் உள்ள முக்கியமான மலைச் சிகரங்களாகும்
வேலப்பநாயக்கன்வலசு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கிழக்குத் தொடர்ச்சி மலைகள்
சந்திரகிரி பொட்டங்கி மலைத் தொகுதி
வேலப்பநாயக்கன்வலசு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கிழக்குத் தொடர்ச்சி மலைகள்
கார்சட் மலைகள்
வேலப்பநாயக்கன்வலசு ஊராட்சி
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிழக்குத் தொடர்ச்சி மலைகள்
கிழக்கு தொடர்ச்சி மலைத் தொடரில் மலைகள் மற்றும் குன்றுகளால் ஆக்கப்பட்டது கார்சட் மலைப்பகுதியாகும். கிழக்கில் இம்மலைப்பகுதி திடுக்கிடும் செங்குத்தாய் உயர்ந்தும் மேற்கில் மெல்ல மெல்ல வடமேற்கு மயூர்பன்சிலிருந்து தென்மேற்கு மல்கான்கிரி வரை சரிந்து காணப்படுகிறது. ஒடிசா மாநிலத்திலுள்ள உயர் மேட்டு நிலப் பகுதிகள் கார்சட் மலைகள் என்றழைக்கப்படுகின்றன. இம்மலைப் பகுதியில் இரண்டு ஆற்றுச் சம்வெளிகளை இணைக்கும் பல உயர் மேட்டுநிலப் பகுதிக்ள் காணப்படுகின்றன். கிழக்கு தொடர்ச்சி மலையானது, பரந்த மற்றும் குறுகிய நதி பள்ளத்தாக்குகள் மற்றும் வெள்ள சமவெளிகளல் பல இடங்களில் தடுக்கப்படுறது. கார்சட் மலைப் பகுதியின் சராசரி உயரம் சராசரி 56கடல் மட்டத்தில் இருந்து சுமார் 900 மீட்டர் உயரமாக உள்ளது. கோதாவரிக்கு வடக்கில் கிழக்கு தொடர்ச்சி மலையின் உயரம் அதிகமாகி ஆந்திர பிரதேசம் மற்றும் ஒடிசா மாநிலங்களுக்கு எல்லையாக அமைகிறது. கிழக்கு தொடர்ச்சி மலையின் வடகிழக்குப் பகுதியில் வெகுதொலைவுக்கு நீட்சி பெற்றிருக்கும் பாறைத்தொகுதி சிமிலிபால் பாறைத் தொகுதி எனக் கருதப்படுகிறது.
வெளி இணைப்புகள்
பகுப்பு:இந்திய மலைகள் பகுப்பு:மலைத் தொடர்கள் பகுப்பு:தமிழ்நாட்டில் உள்ள மலைகள் பகுப்பு:இந்தியப் புவியியல் பகுப்பு:ஆந்திரப் பிரதேசப் புவியியல் பகுப்பு:தமிழ்நாட்டுப் புவியியல் பகுப்பு:இந்திய மலைத்தொடர்கள்
தேசிங்கு ராஜா (திரைப்படம்)
தேசிங்கு ராஜா 2013ல் வெளிவந்த இந்தியாவின் தமிழ் திரைப்படமாகும். இதனை எழில் இயக்கினார். இத்திரைப்படத்தில் விமல், பிந்து மாதவி, சூரி ஆகியோர் முக்கிய கதாப்பாத்தரத்தில் நடித்திருந்தனர்.
ஆதாரங்களும் மேற்கோள்களும்
பகுப்பு:இந்தியத் தமிழ்த் திரைப்படங்கள் பகுப்பு:2013 தமிழ்த் திரைப்படங்கள் பகுப்பு:டி. இமான் இசையமைத்த தமிழ்த் திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:சூரி நடித்த திரைப்படங்கள் பகுப்பு:விமல் நடித்த திரைப்படங்கள்
ஜேம்ஸ் குட்மன்
ஜேம்ஸ் குட்மன் (James Goodman, பிறப்பு: நவம்பர் 19, 1990), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டியிலும் கலந்து கொண்டுள்ளார். 2010-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜேம்ஸ் குட்மன் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1990 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள்
பர்குந்தா
பர்குந்தா (Farkhunda) என்பவர் ஆப்கானிஸ்தானின் தலைநகரான காபூலைச் சேர்ந்த 27 வயது பெண் ஆவார். 2015 ஆம் ஆண்டு மார்ச்சு மாதம் 19 ஆம் திகதி அங்குள்ள ஷா-டோ ஷாம்சிரா மசூதிக்குள் தொழுகைக்குச்சென்ற போது  குரானை எரித்துவிட்டதாக எழுந்த தவறான தகவலால் அடித்துக்கொலை செய்யப்பட்டார்.
நிகழ்வு
காபூலில் அமைந்துள்ள ஷா-டோ ஷாம்சிரா மசூதிக்கு பர்குந்தா தொழுகைக்குச் சென்றபோது, அவர் குரானை எரித்துவிட்டதாகச் சிலர் வெளியில் ஒரு தகவலைச் சொன்னார்கள். அது நகர் முழுவதும் பரவியதால் ஏராளமான ஆட்கள் கூடி அவளை மசூதிக்கு வெளியில் இழுத்துவந்து அடித்துக் கொன்றனர். அவரின் உயிர் பிரிவதற்குள் அந்த நகரில் ஓடும் ஆற்றங்கரைக்கு எடுத்துச்சென்று எரித்தனர். ஆனால் இதை ஆயிரக்கணக்கானோர் சுற்றி நின்று வேடிக்கை மட்டும் பார்த்தனர். அப்போது தீயணைப்பு வீரர்கள் அப்பெண்ணின் உடலை மீட்டுச்சென்றனர்.
விசாரணை
ஆப்கானிஸ்தான் காவலர்கள் நடத்திய முதற்கட்ட விசாரணையில் இவர் நிரபராதி என்று தெரிய வந்துள்ளது. அதனால் இவரின் சாவுக்கு நியாயம் கேட்டு ஏராளமான பெண்கள் காபூல் நகரில் ஊர்வலம் சென்றனர்.
மேற்கோள்கள்
பகுப்பு:இசுலாமும் வன்முறையும் பகுப்பு:ஆப்கானித்தான் நபர்கள் பகுப்பு:2015 நிகழ்வுகள்
கோபி சுந்தர்
'''கோபிசுந்தர் சி. எஸ்''' (Gopisundar C. S) தொழில் ரீதியாக கோபி சுந்தர் என்று அழைக்கப்படும் இவர் ஒரு இந்திய இசை இயக்குனரும், நிகழ்ச்சியாளரும், பாடகரும், பாடலாசிரியரும், நடிகரும் மற்றும் கலைஞருமாவார். மேலும் இவர் ஏற்கனவே இயற்றப்பட்ட படைப்புகளிலிருந்து இசையைப் பிரித்தெடுப்பதில் திறமையானவர் ஆவார். தொலைக்காட்சி விளம்பரங்களுக்கு இசையமைத்து தனது வாழ்க்கையைத் தொடங்கினார். ஏனெனில் அவர் கிட்டத்தட்ட 5,000 ஜிங்கிள்ஸைக் கொண்டுள்ளார். ஒரு விசைப்பலகை நிகழ்ச்சியாளராக, இசையமைப்பாளர் இரட்டையர் விஷால்-சேகர் உட்பட பல இசை இயக்குனர்களுடன் இவர் பணி புரிந்துள்ளார். அதன் இசைக்காக இவர் பிண்ணனிக் குரல்களையும் வழங்கியுள்ளார். 2006 ஆம் ஆண்டில் திரைப்பட இசையமைப்பாளராக அறிமுகமான இவர், மலையாளம், தெலுங்கு மற்றும் தமிழ் மொழிப் படங்களில் வணிக ரீதியாக பல வெற்றிகரமான பாடல்களைத் தந்துள்ளார்.
ஆர்வமுள்ள இசைக்கலைஞர்களை ஊக்குவிப்பதற்கும் குறைந்த பொருள் செலவிலான தயாரிப்புகளை சாத்தியமாக்குவதற்கும் ஒரு யோசனையுடன் கோபி சுந்தர் தனது சொந்த பதிவு நிறுவனமான கோபி சுந்தர் இசை நிறுவனத்தை 2014 இல் தொடங்கினார். 2016 ஆம் ஆண்டில், துபாயில் "பேண்ட் பிக் ஜி" என்ற நேரடி இசை நிகழ்ச்சியை நிகழ்த்தினார். இவர் தனது ஒலிப்பதிவு தொகுப்புகள் மற்றும் திரைப்பட இசையமைப்புகளுக்காக பல விருதுகளை வென்றுள்ளார். இதில் தேசிய திரைப்பட விருது, கேரள மாநில திரைப்பட விருது மற்றும் இரண்டு தென்னிந்திய பிலிம்பேர் விருதுகள் ஆகியவை அடங்கும். 2017 ஆம் ஆண்டில், இவரது இரண்டு பாடல்களும், புலிமுருகன் படத்தின் பின்னணி இசையும் 90 வது அகாதமி விருதுகள் பரிந்துரைகளில் சிறந்த அசல் பாடல் மற்றும் சிறந்த அசல் இசை பிரிவுகளில் போட்டிக்கு தேர்ந்தெடுக்கப்பட்டன, ஆனால் எதுவும் பரிந்துரைக்கப்படவில்லை.
ஆரம்ப கால வாழ்க்கை
சுரேஷ் பாபு மற்றும் லிவிக்கு என்பவர்களுக்குப் பிறந்த சுந்தர் தனது குழந்தைப் பருவத்தின் பெரும்பகுதியை கொச்சியில் கழித்தார். இவரது தந்தையின் ஒலிப்பதிவுக் கூடத்தில் பணிபுரிவதிலிருந்தும், தனது தாயுடன் வானொலியைக் கேட்பதிலிருந்தும் இவரது ஆரம்பகால ஆர்வம் தொடங்கியது. பள்ளி நாட்களில், சுந்தர் படிப்பை விட கைம்முரசு இணை மற்றும் கிளபம் வாசிப்பதில் ஆர்வமாக இருந்தார். இறுதியில், அவர் தனது பத்தாம் வகுப்புத் தேர்வில் தோல்வியடைந்த பின்னர் பள்ளியை விட்டு வெளியேறியபோது, இவரது கனவுகளைத் தொடர இவரது பெற்றோர் போதுமான ஆதரவாக இருந்தனர். இசையில் ஒரு தொழிலாக மேற்கொள்வதில் ஆர்வமுள்ள இவர் சென்னைக்குச் சென்றார், அங்கு இவர் அரசு இசைக் கல்லூரியில் சேர்ந்தார். ஆனால் அதில் ஏமாற்றத்தை உணர்ந்தார்.
உடன் பணிபுரிபவர்கள்
அமல் நீரத் இயக்கிய படங்களுக்கு சுந்தர் அதிகம் இசையமைத்துள்ளார். ரோஷன் ஆண்ட்ரூஸ், அருண்குமார் அரவிந்த், வைசாக், திரைக்கதை எழுத்தாளர் பாபி-சஞ்சய் மற்றும் முரளி கோபி ஆகியோருடன் இவர் அடிக்கடி தொடர்பு கொண்டிருந்தார். இவர் இசையமைத்த பாடல்களுக்கான பெரும்பாலான பாடல்களை ரபீக் அகமது எழுதியுள்ளார். இருப்பினும், பாடலாசிரியர்களான சந்தோஷ் வர்மா மற்றும் பி.கே.ஹரி நாராயணன் ஆகியோருடன் இவர் விரிவாக பணிபுரிந்துள்ளார்.
குடும்பம்
கோபி சுந்தர் பிரியா என்பவரை மணந்தார். தம்பதியருக்கு மாதவ் மற்றும் யாதவ் என்ற இரண்டு குழந்தைகள் உள்ளனர். பிரியாவும் சுந்தரும் தற்போது பிரிந்துவிட்டனர் அவர்களது விவாகரத்து வழக்கு இன்னும் நீதிமன்றத்தில் உள்ளது. பாடகர் அபயா ஹிரன்மயிஉடன் சுந்தர் ஒரு உறவில் நுழைந்தார். ஜூலை 2018 இல், இவர்கள் 9 ஆண்டுகளாக ஒன்றாக இருந்ததை வெளிப்படுத்தினார்.
வெளி இணைப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:மலையாளத் திரைப்படப் பின்னணிப் பாடகர்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:தெலுங்குத் திரைப்பட இசையமைப்பாளர்கள் பகுப்பு:மலையாளத் திரைப்பட இசையமைப்பாளர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:வாழும் நபர்கள் பகுப்பு:Articles with hCards பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கப்பல் கோவை
கப்பல் கோவை நூலைக் கருமாணிக்கன் கப்பல் கோவை எனவும் வழங்குவர்.
கப்பலூர் என்பது ஓர் ஊரின் பெயர். இவ்வூரில் வாழ்ந்த வள்ளல் கருமாணிக்கன். இந்தக் கருமாணிக்கன் மீது பாடப்பட்ட நூல் கப்பல் கோவை. இதன் ஆசிரியர் பெயர் தெரியவில்லை. கப்பல் கோவை நூலில் 398 பாடல்கள் உள்ளன. இந்த நூலின் காலம் 14ஆம் நூற்றாண்டு.
பொருள்கரப்புப் பாடல்
இதில் உள்ள பொருள்கரப்புப் பாடல் தமிழ் எண் குறியீட்டு எழுத்துகளைக் கூறிக் கருத்தை விளங்க வைக்கிறது.
ககரம் பிறந்தசொல் வான்கரு மாணிக்கன் கப்பல்வெற்பில் உகரம் படைத்திருந் தோம்மில்லை யேஉன்னைப் பெற்றபின்பு வகரம் பிடித்துவந் தாரிலை யேயென்ன மாயம்செய்தாய் அகர இகரத் தனமாக்கி வைத்த அருமகவே
அடிக்குறிப்பு
பகுப்பு:14 ஆம் நூற்றாண்டுத் தமிழ் நூல்கள் பகுப்பு:கோவை (இலக்கியம்) பகுப்பு:தமிழ்க் கணித நூல்கள்
பேயசின் தேற்றம்
நிகழ்தகவுக் கோட்பாட்டிலும் புள்ளியியலிலும் பேயசின் தேற்றம் (Bayes' theorem) அல்லது பேயசின் விதி (Bayes' law) அல்லது பேயசின் நெறி (Bayes' Rule) என்பது நிகழ்ச்சியுடன் தொடர்புபட்ட கட்டுப்பாடுகளின் அடிப்படையில் ஒரு நிகழ்ச்சியின் நிகழ்தகவைக் கூறும் தேற்றம் ஆகும். தோமசு பேயசு என்ற புள்ளியியலாளரின் பெயரால் இத்தேற்றம் வழங்கப்படுகின்றது.
தேற்றத்தின் கணித வடிவம்
பேயசின் தேற்றமானது கணித வடிவத்தில் பின்வரும் சமன்பாட்டால் தரப்படும்.
நிறுவல்
பிரிக்க,
வெளியிணைப்புகள்
பகுப்பு:நிகழ்தகவு பகுப்பு:புள்ளியியல்
சிவகாசி (சட்டமன்றத் தொகுதி)
சிவகாசி, விருதுநகர் மாவட்டத்தில் அமைந்துள்ள ஒரு சட்டமன்றத் தொகுதி ஆகும். சிவகாசி தொகுதியில் தற்போது மொத்த வாக்காளர்கள் 2,60,941. ஆண்கள் 1,27,127. பெண்கள் 1,33,787. மூன்றாம் பாலினத்தவர் 27 ஆகவுள்ளனர். இங்கு இருந்துதான் நாடு முழுவதும் மட்டுமின்றி பல்வேறு உலக நாடுகளுக்கு பட்டாசுகள் ஏற்றுமதி செய்யப்பட்டு வருகின்றன. இந்த தொகுதியில் சிவகாசி மற்றும் திருத்தங்கல் நகராட்சிகள் மற்றும் சிவகாசி ஊராட்சி ஒன்றியத்தின் கிராம ஊராட்சிகள் இடம் பெற்றுள்ளன.
தொகுதியில் அடங்கியுள்ள பகுதிகள்
ஈஞ்சார், திருத்தங்கல், ஆணையூர், மாரனேரி, துரைச்சாமிபுரம், நமஸ்கரித்தான்பட்டி, வடபட்டி, கிருஷ்ணபேரி, நாரணபுரம் மற்றும் வேண்டுராயபுரம் கிராமங்கள்.
திருத்தங்கல் (நகராட்சி), பள்ளபட்டி (சென்சஸ் டவுன்), நாரணாபுரம் (சென்சஸ் டவுன்), விஸ்வநத்தம் (சென்சஸ் டவுன்), சித்துராஜபுரம் (சென்சஸ் டவுன்), சிவகாசி (நகராட்சி) மற்றும் ஆணையூர் (சென்சஸ் டவுன்).
வெளியிணைப்புகள்
பகுப்பு:விருதுநகர் மாவட்டம் பகுப்பு:தமிழ்நாடு சட்டமன்றத் தொகுதிகள்
கலாகெளமுதி
கலாகெளமுதி (ஆங்கிலம்: Kalakaumudi, மலையாளம் :കലാകൗമുദി) ஓர் வாராந்திரப் பத்திரிகை ஆகும். இது இந்தியாவின் கேரளா மாநிலத்தில் இருந்து மலையாள மொழியில் வெளிவருகிறது. இப்பத்திரிகை 1975 ஆம் ஆண்டு எம். எஸ். மணியால் தொடங்கப்பட்டது.
மேற்கோள்கள்
பகுப்பு:இதழ்கள்
கரைதுறைப்பற்று பிரதேச செயலாளர் பிரிவு
கரைதுறைப்பற்று பிரதேச செயலாளர் பிரிவு இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 46 கிராம அலுவலர் பிரிவுகளைக் கொண்டுள்ளது. முள்ளிவாய்க்கால், அளம்பில், அம்பலவன்பொக்கணை, செம்மலை, கள்ளப்பாடு, கணுக்கேணி, கருநாட்டுக்கேணி,களிக்காடு, கேப்பப்புலவு, கொக்கிளாய், கொக்குத்தொடுவாய், கோவில்குடியிருப்பு, குமாரபுரம், குமுழமுனை, மாமூலை, மணல்குடியிருப்பு, மாதவாலசிங்கன்குளம், முல்லைத்தீவு, முள்ளியவளை, நீராவிப்பிட்டி, புதாரிக்குடா, செல்வபுரம், சிலாவத்தை, தண்ணிமுறிப்பு, தண்ணீரூற்று, உப்புமாவெளி, வண்ணான்குளம், வற்றாப்பளை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கில் ஒட்டுசுட்டான் பிரதேச செயலாளர் பிரிவு, புதுக்குடியிருப்பு பிரதேச செயலாளர் பிரிவு என்பவற்றோடு வவுனியா மாவட்டமும்; தெற்கில் திருகோணமலை மாவட்டமும்; கிழக்கில் இந்தியப் பெருங்கடலும் எல்லைகளாக உள்ளன.
இப்பிரிவு 789 சதுர கிலோமீட்டர் பரப்பளவு கொண்டது.
குறிப்புக்கள்
<References/>
வெளியிணைப்புக்கள்
பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
பேர்பெரியான்குப்பம் அனந்தீஸ்வரர் கோயில்
பேர்பெரியான்குப்பம் அனந்தீஸ்வரர் கோயில் தமிழ்நாட்டில் கடலூர் மாவட்டம், பேர்பெரியான்குப்பம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் அனந்தீஸ்வரர் சுவாமி, அபிதா குசலாம்பாள் சன்னதிகளும், விநாயகர், முருகன், தஷ்ணாமூர்த்தி. உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் பிரம்மோற்சவம் முக்கிய திருவிழாவாக நடைபெறுகிறது. மாசி மாதம் மகா சிவராத்திரி திருவிழாவாக நடைபெறுகிறது. சித்திரை மாதம் சுவாதி தேர் தேரோட்டம் நடைபெறுகிறது. சித்திரை மாதம் பிரம்மோற்சவம் 9 ம் நாள் திருவிழாவாக நடைபெறுகிறது. காமிகாகம முறைப்படி
மேற்கோள்கள்
பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரிடியம்(IV) புளோரைடு
இரிடியம்(IV) புளோரைடு (Iridium(IV) fluoride) என்பது IrF4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரிடியம் மற்றும் புளோரின் தனிமங்கள் சேர்ந்து உருவாகும் இச்சேர்மம் அடர் பழுப்பு நிறத்தில் திண்மமாகக் காணப்படுகிறது. 1965 ஆம் ஆண்டுக்கு முன் இரிடியம்(IV) புளோரைடு தொடர்புடைய விளக்கங்கள் IrF5 சேர்மத்தைக் குறித்து விளக்குவது போலவே தோன்றுகின்றன. கருப்பு இரிடியத்தை, IrF5  உடன் சேர்த்து அல்லது நீர்த்த ஐதரசன் புளோரைடிலுள்ள ஐதரசன் வாயுவுடன் சேர்த்து ஒடுக்க வினைக்கு உட்படுத்தி  இரிடியம்(IV) புளோரைடு திண்மத்தைத் தயாரிக்கிறார்கள். முப்பரிமான அணிக்கோவை படிகக் கட்டமைப்பில் உள்ள ஒரு உலோகடெட்ராபுளோரைடுக்கு இதுவே முதலாவது உதாரணமாகும். இதே கட்டமைப்பில் உள்ள டெட்ராபுளோரைடுகளாக RhF4, PdF4 மற்றும் PtF4 போன்ற சேர்மங்கள் அடுத்தடுத்து கண்டறியப்பட்டன. எண்முக வடிவில் ஆறு ஒருங்கிணைவுகள் கொண்ட இரிடியம் இக்கட்டமைப்பில் உள்ளது. எண்முக இரிடியத்தின் இரண்டு விளிம்புகள் பகிர்ந்து கொள்ளப்பட்டும், இரண்டு புளோரின் அணுக்கள் பகிர்ந்து கொள்ளப்படாமலும் ஒன்றுடன் ஒன்றாக ஒரே பக்கத்தில் அமைந்துள்ளன.
மேற்கோள்கள்
பகுப்பு:இரிடியம் சேர்மங்கள் பகுப்பு:புளோரைடுகள் பகுப்பு:உலோக ஆலைடுகள்
அம்பு (சிற்றிதழ்)
அம்பு இலங்கை, கிழக்கு மாகாணம் கல்முனையிலிருந்து 1973இல் வெளிவந்த மாதாந்த இதழாகும்.
முகவரி
நிர்வாக ஆசிரியர், அம்பு, சாஹிராக் கல்லூரி, கல்முனை.
விளம்பரம்
அம்பு சிற்றிதழ் குறித்த விளம்பரம் பின்வருமாறு அமைந்திருந்தது.
உள்ளடக்கம்
இவ்விதழில் பல்வேறுபட்ட அறிவியல் சார்ந்த ஆக்கங்கள் இடம்பெற்றிருந்தன. இதில் இடம்பெற்ற துணுக்குகள் விஞ்ஞானிகளால் தெரிவிக்கப்பட்ட கருத்துகளாக இருந்தது. இவ்விதழ் 48 பக்கங்களைக் கொண்டு வெளிவந்துள்ளது. பகுப்பு:வாழ்வியல் தமிழ் இதழ்கள் பகுப்பு:ஈழத்து சஞ்சிகைகள் பகுப்பு:சமூக அறிவியல் தமிழ் இதழ்கள் பகுப்பு:1970 களில் வெளிவந்த தமிழ் இதழ்கள்
ஸ்பென்சர் கோர்
ஸ்பென்சர் கோர்  (Spencer Gore , பிறப்பு: மார்ச்சு 10, 1850, இறப்பு: ஏப்ரல் 19 1906), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1874-1879 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஸ்பென்சர் கோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1850 பிறப்புகள் பகுப்பு:1906 இறப்புகள்
மன்னார்குடி ஈசுவரன்
மன்னார்குடி ஈசுவரன் (பிறப்பு:1947) தமிழகத்தைச் சேர்ந்த மிருதங்க இசைக் கலைஞர் ஆவார்.
இசைப் பணி
1958ஆம் ஆண்டில் தி. பசுபதி என்பவரின் வாய்ப்பாட்டு இசை நிகழ்ச்சிக்கு மிருதங்கம் வாசித்ததே மன்னார்குடி ஈசுவரனின் முறைப்படியான மேடை அரங்கேற்றமாகும். அனைத்திந்திய வானொலியின் திருச்சி நிலையத்திலும், சென்னை நிலையத்திலும் உயர்நிலை வாத்தியக் கலைஞராக பணியாற்றியுள்ளார். இவரின் மாணவர்களுள் குறிப்பிடத்தக்கவர்கள் அசுவின் சிறிதரன், முத்ரா பாஸ்கர் ஆகியோராவர்.
உசாத்துணை
பகுப்பு:மிருதங்கக் கலைஞர்கள் பகுப்பு:கருநாடக இசைக் கலைஞர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:கலைமாமணி விருது பெற்றவர்கள் பகுப்பு:சங்கீத சூடாமணி விருது பெற்றவர்கள் பகுப்பு:1947 பிறப்புகள் பகுப்பு:வாழும் நபர்கள்
புத்ததேவ் தாசு குப்தா
புத்ததேவ் தாசு குப்தா (Buddhadev Das Gupta) (1 பிப்ரவரி 1933 - 15 சனவரி 2018) இவர் இந்திய பாரம்பரிய இசைக் கருவியான சரோத் வாசித்த இசைக்கலைஞராவார். இவர் இந்தியாவின் கொல்கத்தாவில் வசித்து வந்தார். 'நிம்பசு' இசைத்தட்டு நிறுவனத்தின் தி ராகா கைடில் இடம்பெற்ற கலைஞர்களில் இவரும் ஒருவர்.
ஆரம்பகால வாழ்க்கை
இவர், 1933 பிப்ரவரி 1 அன்று இந்தியாவின் பாகல்பூரில் பிரபுல்லா மோகன் தாசு குப்தா, பபானி ஆகியோருக்கு பிறந்தார். இவரது தந்தை தொழில் ரீதியாக மாவட்ட நீதிபதியாக இருந்தார். மேலும், இசையில் ஆர்வம் கொண்டிருந்தார்.
மிகச் சிறிய வயதிலேயே, இவர் சரோத் மேதையான ராதிகா மோகன் மைத்ராவிடமிருந்து சரோத் பாடங்களை எடுக்கத் தொடங்கினார். அனைத்திந்திய வானொலியில் இவரது முதல் நிகழ்ச்சி விருந்தினர் கலைஞராக இருந்தது. இறுதியில் வானொலியில் 17க்கும் மேற்பட்ட தேசிய நிகழ்ச்சிகளை நிகழ்த்தினார்.
விருதுகள்
2011 ஆம் ஆண்டில், இவருக்கு இந்திய அரசு பத்மசிறீ விருதினை வழங்கியது. ஆனால் இவர் "மிகத் தாமதமாக வழங்கப்பட்டது" என்று கூறி அதை நிராகரித்தார். 2012 சனவரியில், இவருக்கு பத்ம பூசண் விருது வழங்கப்பட்டது. இவருக்கு 1993 ல் சங்கீத நாடக அகாதமி விருதும், 2011 ல் தாகூர் ரத்னா விருதும் வழங்கப்பட்டது.
இறப்பு
இவர், 2018 சனவரி 15 அன்று தெற்கு கொல்கத்தாவில் உள்ள தனது இல்லத்தில் இருதய நோயால் தனது 84 வயதில் இறந்தார். மேற்கு வங்க முதல்வர் மம்தா பானர்ஜி இவரது மரணம் பாரம்பரிய இசைத்துறையில் ஒரு வெற்றிடத்தை உருவாக்கியுள்ளது என்றார்.
பஞ்சாபி பல்கலைக்கழகம்
பஞ்சாபி பல்கலைக்கழகம் (Punjabi University) என்பது, வடமேற்கு இந்தியாவின் பஞ்சாப் மாநிலத்தில் பட்டியாலா நகரில் அமைந்துள்ள ஒரு பல்கலைக்கழகமாகும். எபிரேயப் பல்கலைக்கழகத்திற்கு அடுத்து உலகில் ஒரு மொழியின் பெயரால் வழங்கப்படும் இரண்டாவது பல்கலைக்கழகம் என அறியப்படுகிறது. பஞ்சாபி மொழியையும் பண்பாட்டையும் வளர்ப்பதையும் செறிவூட்டுவதையும் முதன்மை நோக்கமாகக் கொண்டு பயிற்றுவித்தலுக்கும் ஆய்வுக்குமான பல்கலைக்கழகமாகத் தோற்றுவிக்கப்பட்டது.
1961-ஆம் ஆண்டு பஞ்சாப் சட்டம் எண் 35-இன் படி, இணைவுப் பல்கலைக்கழகமாக அல்லாமல் உறைவிட மற்றும் பயிற்றுவிப்புப் பல்கலைக்கழகமாக 1962 ஏப்ரல் 30-ஆம் நாள் நிறுவப்பட்டது. தொடங்கப்பட்ட காலத்தில் பரந்தாரி மாளிகைக் கட்டடத்தில் தற்காலிகமாகச் செயல்பட்டுவந்த இப்பல்கலைக்கழகம், 1965-ஆம் ஆண்டு 316 ஏக்கர் பரப்பளவு கொண்ட வளாகத்துக்கு இடம்பெயர்ந்தது. 1969-ஆம் ஆண்டு பட்டியாலா, சங்ரூர், பட்டிண்டா மாவட்டங்களைச் சேர்ந்த நாற்பத்து மூன்று (43) கல்லூரிகள் இணைக்கப்பட்டு இப்பல்கலைக்கழகம் இணைப்புப் பல்கலைக்கழகமாக வளர்ச்சியடைந்தது. 2023-ஆம் ஆண்டின்படி பட்டியாலா மாவட்டம், பர்னாலா மாவட்டம், பதேகாட் சாகிப் மாவட்டம், சங்கரூர் மாவட்டம், பட்டிண்டா மாவட்டம், மாலேர்கோட்லா மாவட்டம், மான்சா மாவட்டம், மொகாலி மாவட்டம், ரூப்நகர் மாவட்டம், பரித்கோட் மாவட்டம் என பஞ்சாபின் ஒன்பது மாவட்டங்களிலுள்ள 268 கல்லூரிகள் இப்பல்கலைக்கழகத்துடன் இணைக்கப்பட்டுள்ளன.
மானுடவியல், கலைகள், அறிவியல், பொறியியல், மொழி, தொழில்நுட்பம் உள்ளிட்ட பிரிவுகளில் எழுபது (70) துறைகளில் கற்பித்தல் ஆய்வுகள் மேற்கொள்ளுதல் எனப் பன்முகம் கொண்ட பெரும் பாடசாலையாக இருக்கிறது.
சான்றுகள்
பகுப்பு:1962 நிறுவனங்கள் பகுப்பு:இந்தியப் பஞ்சாபிலுள்ள பல்கலைக்கழகங்கள் பகுப்பு:பாட்டியாலா மாவட்டம்
கே. பார்த்தசாரதி
'''கே. பார்த்தசாரதி' (K. Parthasarathy'') இந்தியாவைச் சேர்ந்த ஒரு துடுப்பாட்ட நடுவர் ஆவார். 1943 ஆம் ஆண்டு திசம்பர் மாதம் ஒன்பதாம் நாளன்று இவர் பிறந்தார். 1994 முதல் 1998 வரையிலான காலத்தில் இரண்டு ஐந்துநாள் போட்டிகளிலும் 1993 மற்றும் 2002 ஆம் ஆண்டுகளுக்கு இடையில் பத்து ஒருநாள் போட்டிகளிலும் இவர் விளையாடியுள்ளார்.
மேற்கோள்கள்
பகுப்பு:1943 பிறப்புகள் பகுப்பு:வாழும் நபர்கள் பகுப்பு:துடுப்பாட்ட நடுவர்கள் பகுப்பு:இந்தியத் துடுப்பாட்ட நடுவர்கள்
புளோரோனியம்
மேற்கோள்கள்
பகுப்பு:நேர்மின்னயனிகள்
உற்றுநோக்கலின் வாயிலாக கற்றல் வெளிப்பாட்டை அறியும் வகைப்பாடு
thumb|SOLO வகைப்பாட்டு அணுகுமுறையின் கண்ணோட்டத்தை விளக்கும் படம். உற்றுநோக்கலின் வாயிலாக கற்றல் வெளிப்பாட்டை அறியும் வகைப்பிரித்தல் (Structure of observed learning outcomes (SOLO) என்ற வகைப்பிரித்தல் என்பது மாணவன் பாடங்களைப் புரிந்து கொள்வதில் ஏற்படும் அதிகரிக்கும் சிக்கல் தன்மையைப் பற்றி விவரிக்கிறது. இந்த வகைப்பாடு ஜான் பிக்ஸ் மற்றும் கெவின் காலிஸ் ஆகியோரால் உருவாக்கப்பட்டதாகும். புளுமின் கற்பித்தல் நோக்கங்கள் குறித்த வகைப்பாடு மற்றும் திருத்தப்பட்ட புளுமின் கற்பித்தல் நோக்கங்கள் குறித்த வகைப்பாடு ஆகியவற்றிலிருந்து மாறுபட்டதாக உள்ளது. ஏனெனில் புளுமின் வகைப்பாடு கற்பித்தல் நோக்கங்களின் அடிப்படையிலானது. ஆனால், ஜான் பிக்ஸின் வகைப்பாடு கற்றல் வெளிப்பாட்டின் அடிப்படையிலானது ஆகும்.
வெளி இணைப்புகள்
பகுப்பு:கல்வி உளவியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கோவில்பத்து எனையாளும் கண்ணபெருமாள் கோயில்
கோவில்பத்து எனையாளும் கண்ணபெருமாள் கோயில் நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.
அமைவிடம்
இக்கோயில் நாகப்பட்டினம்-வேதாரண்யம் சாலையில திருத்துறைப்பூண்டிக்குத் தெற்கே 6 கிமீ தொலைவில் அமைந்துள்ளது.
இறைவன், இறைவி
திரௌபதி, என்னையாளும் கண்ணா என்று போற்றிய கோயில். கமலவல்லித்தாயார் தனி சன்னதியில் உள்ளார். ஆஞ்சநேயர் தெற்கு நோக்கியவண்ணம் உள்ளார்.
சிறப்பு
துர்வாசர் தன்னுடைய சீடர்களுடன் பாண்டவர்களின் இருப்பிடத்திற்கு வந்தபோது காலம்கடந்துவிட்ட நிலையில் அட்சய பாத்திரம் பயனற்றுப்போனது. முனிவரின் கோபத்திலிருந்து தப்பிக்க திரௌபதி கண்ணனை வேண்ட, அவளுக்கு கண்ணன் அருள் தந்த கோயிலாகும். திரௌபதிக்கு அருள் செய்வதற்காக கண்ணன் அமர்ந்து வந்த கருடனுமாக இரட்டைக் கருடனைக் கொண்ட கோயில். கண்ணன் அட்சயப் பாத்திரத்தில் ஒட்டிக்கொண்டிருந்த ஒரு பருக்கையை உண்டு உலக உயிர்களைக் காத்ததாகவும், துர்வாசரும் பசி நீங்கிய நிலையில் பாண்டவர்களுக்கு ஆசீர்வாதம் தந்துவிட்டுப் புறப்பட்டதாகவும் கூறுவர்.
கலானிய கற்கள்
கலானிய கற்கள் (Callanish Stones) எனப்படுபவை மத்திய கல் வட்டத்துடன், ஓர் சிலுவை வடிவில் நிறுத்தி வைக்கப்பட்டுள்ள கற்களைக் குறிக்கும். இவை புதிய கற்காலத்தின் பிற்காலத்தில், வெண்கல காலத்தின் சடங்கு நடவடிக்கைகளுக்காக ஏற்படுத்தப்பட்டன. இவை ஸ்காட்லாந்தின் மேற்குத் தீவு லூயிஸ் கடற்கரையில் உள்ள கலானிய கிராமத்திற்கு அருகில் அமைந்துள்ளன.
அமைவிடம்
கலானிய கற்கள் பெரும் பெர்னேராவை மலைகளை பின்புறமாகக் கொண்டு லொச் ரோக் நீர்நிலையின் கீழ் முகட்டில் அமைந்துள்ளன.
வெளி இணைப்புகள்
பகுப்பு:இசுக்காட்லாந்து
அம்மா (சிற்றிதழ்)
அம்மா பிரான்சிலிருந்து வெளிவந்த ஒரு மாதாந்த சிற்றிதழாகும். இதன் முதல் இதழ் ஏப்ரல் 1991ம் ஆண்டில் வெளிவந்துள்ளது.
உள்ளடக்கம்
கலை இலக்கிய சிற்றிதழான இவ்விதழில் சிறுகதைகள், உணர்வூட்டும் கட்டுரைகள், அறிவியல் கட்டுரைகள், கவிதைகள் இடம்பெற்றிருந்தன. இவ்விதழ் 28 பக்கங்களில் வெளிவந்துள்ளது. ,
பகுப்பு:பிரான்சியத் தமிழ் இதழ்கள் பகுப்பு:சமூக அறிவியல் தமிழ் இதழ்கள் பகுப்பு:1990 களில் வெளிவந்த தமிழ் இதழ்கள் பகுப்பு:பன்னாட்டு தமிழ் இதழ்கள்
இடைகால்
இவ்வூரில் மீனாட்சி சுந்தரம் ஞாபகார்த்த மேல்நிலைப் பள்ளி என்ற பள்ளிக்கூடம் மிக முக்கிய கல்வி நிறுவனம் ஆகும். அருள்மிகு முப்பிடாதி அம்மன் கோவிலில் சித்திரை மாத திருவிழா பிரசித்தி பெற்றது. இவ்வூரில் தேவர், சேனைத்தலைவர், இடையர், விஸ்வகர்மா, படையாச்சி உள்ளிட்ட பல்வேறு சமுகத்தினரும், இந்து, முஸ்லீம், கிறித்துவ மதத்தை சார்ந்தவரும் வாழ்கின்றனர்.
மேற்கோள்கள்
பகுப்பு:தென்காசி மாவட்டத்திலுள்ள கிராமங்கள் பகுப்பு:தென்காசி மாவட்ட ஊர்களும் நகரங்களும்
வானொலி அலை
நமக்கு கிடைக்கும் வானொலி மற்றும் தொலைக்காட்சி நிகழ்ச்சிகளை இந்த வானொலி அலைகள் தான் தாங்கி வருகின்றன. இவை மின்காந்த அலைகள் ஆகும். அதாவது இந்த மின்காந்த அலை என்பது ஒரு தளத்தில் மின்புல வேறுபாடுகளும் அதற்குச் செங்குத்தான தளத்தில் காந்தப்புலத்தின் வேறுபாடுகளும் அமைந்து இவ்விரு தளங்களும் விரியும் திசைகளுக்குச் செங்குத்தான திசையில் பரவும் அலை ஆகும். இம்மின்காந்த அலைகள் நூற்றுக்கணக்கான மீட்டர்கள் நீளம் முதல் 30 சென்ட்டி மீட்டர் நீளம் வரை அலைநீளம் உடையவை. மிக நெடுந்தொலைவு செல்லக் கூடியவை. மிகத் தொலைவிலுள்ள நட்சத்திரங்கள், அண்டங்கள் சிலவும் இவ்வகை அலைகளை வெளிவிடுகின்றன. அவைப பற்றி வானொலி தொலைக்கருவி் மூலமாகவே அறிகிறோம்.
பகுப்பு:மின்காந்தவியல் பகுப்பு:மின்காந்த நிழற்பட்டை பகுப்பு:அலைகள்
டெட்பூல் (வீடியோ கேம்)
டெட்பூல் என்பது அதே பெயரில் உள்ள மார்வெல் காமிக்ஸின் கதாப்பாத்திரத்தை அடிப்படையாகக் கொண்ட சூப்பர்ஹீரோ அதிரடி சாகச வீடியோ கேம் ஆகும். மைக்ரோசாஃப்ட் விண்டோஸ், பிளேஸ்டேஷன் 3 மற்றும் எக்ஸ்பாக்ஸ் 360 ஆகியவற்றில் விளையாடடுவதற்காக இந்த விளையாட்டு ஹை மூன் ஸ்டுடியோஸால் உருவாக்கப்பட்டது. முன்னாள் டெட்பூல் காமிக்ஸ் எழுத்தாளர் டேனியல் வே இவ்விளையாட்டின் கதையை உருவாக்கினார், நோலன் நோர்த் இந்த பாத்திரத்திற்கு குரலை வழங்கினார். இவ்விளையாட்டை ஆக்டிவிஷன் எனும் நிறுவனத்தால் வெளியிடப்பட்டது. இந்த விளையாட்டு கலவையான வரவேற்பைப் பெற்றது.
வெளி இணைப்புகள்
பகுப்பு:விண்டோஸ் விளையாட்டுக்கள்
வில்லியம் குட்ரெட்ஸ்
வில்லியம் குட்ரெட்ஸ் (William Goodreds, பிறப்பு: நவம்பர் 3, 1920), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1952 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
வில்லியம் குட்ரெட்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1920 பிறப்புகள் பகுப்பு:2014 இறப்புகள்
அஸ்ஹர் கான்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1955 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
வாகைக்குளம் பறவைகள் காப்பகம்
வாகைக்குளம் பறவைகள் காப்பகம் (Vagaikulam Bird Habitat) என்பது தமிழ்நாட்டின், தென்காசி மாவட்டம், கடையம் ஊராட்சி ஒன்றியம், வீராசமுத்திரம் ஊராட்சியில் அமைந்துள்ள வாகைக்குளம் நீர்நிலையில் அமைந்துள்ளது. இந்த நீர்நிலைக்கு ராம நதி அணையிலிருந்து நீர் வருகிறது. இக்குளத்தில் இருந்து 300 ஏக்கர் நிலம் பாசன வசதி பெறுகிறது. இந்த குளத்தி ஏராளமான வெளிநாட்டுப் பறவைகள் வலசை வருகின்றன.